สวัสดีค่ะ มีข้อสงสัยเรื่องผื่นจะมาถามค่ะ คือหนูมีตุ่มคันขึ้นเมื่อ4ปีที่แล้ว หลังจากนั้นก็เกิดอาการนี้มาเรื่อยๆ (ลักษณะตอนแรกๆ ก็เป็นเพียงอาการคัน พอเกาปุ๊บก็จะเป็นตุ่มเล็กๆ เหมือนผด หลังจากนั้นก็จะมีน้ำใสๆ ตรงหัว แล้วก็จะคันกว่าปกติแถมคันมากกว่าเดิมด้วย แต่ถ้าตุ่มที่ไม่แตก สักพักก็จะเป็นหนองตรงปลาย) ช่วงแรกคันแค่ข้อพับแขนขวา เกาแล้วตุ่มก็จะขึ้น ถ้าอากาศเปลี่ยน ก็จะมีอาการคันขึ้นเสมอ เป็นได้ 3 ปี พอเข้าปีที่4 (2017) อาการคันก็เริ่มขึ้นมาที่เอวซ้ายและลามลงขาเรื่อยๆ เข้าปีที่5(2018) ก็เริ่มเป็นที่ไหล่และต้นแขนทั้ง2ข้าง มาตอนนี้ ทั้งหมดที่กล่าวมา คันพร้อมกันเลย ส่วนเรื่องกินยา มักจะกินไม่สม่ำเสมอค่ะ ยาแก้แพ้ก็กินไม่ติดต่อกัน แต่เวลาคันจะใช้ยาทาภายนอกที่เคยไปพบแพทย์ผิวหนังมา 1)ยาแก้คัน 2)ทาให้อผลแห้ง เพราะทุกครั้งที่เกา ตุ่มจะแตกแล้วก็เกิดแผล แต่พอตุ่มหายแผลก็จะค่อยๆ หายและจางไป เลยอยากมาถามว่าอาการแบบนี้ มีสิทธิ์หายขาดไหมคะ ทรมานแถมดูน่าเกลียดน่ากลัว ทำให้ขาดความมั่นใจไปเลยค่ะ
สวัสดีคะ ภูมิแพ้ผิวหนัง เป็นการอักเสบของชั้นผิวหนัง เกิดจากอาการระคาย ทำให้มีการอักเสบเรื้อรังค่ะ อาการเหล่านี้ไม่สามารถรักษาให้หายขาดได้ค่ะ ปรกติแล้วพออายุมากขึ้นภูมิคุ้มกันมากขึ้นอาการจะค่อยๆ หายๆ เองได้ค่ะการรักษาแนะนำเรื่องการใช้ยาสเตียรอยด์ทำบริเวณที่เป็นระวังไม่ให้ผิวหนังแห้งเกินไปค่ะ และอาจจะใช้สบู่หรือครีมอาบน้ำที่ไม่มีสีหรือสารเคมีที่ระคายเคืองค่ะการกินยาแก้แพ้ช่วยลดอาการของผื่นคันได้ค่ะ แนะนำว่าถ้าเป็นมาก อาจจะต้องไปพบแพทย์เฉพาะทางอายุรกรรมด้านผิวหนังค่ะ